Държавен вестник, бр. 10, 2011 г., стр. 29

БРОЙ  10	
Д Ъ Р Ж А В Е Н  В Е С Т Н И К 	
СТР.  29  
показатели на европейско ниво. Изготвят се 
и данни за бързоразвиващите се предприятия 
(с над 20% годишен ръст в оборота или зае­
тостта), а също така и за бързоразвиващи се 
млади предприятия, т.нар. „газели“, които са 
създадени преди не повече от 5 години, считано 
към референтната година. 
„Тестване на данните от Еврогруп регистъ­
ра с тези от Националния бизнес регистър“ е 
проект на ЕК, с помощта на който се извърши 
идентификация на национално ниво на еди­
ници от типа „група предприятия“, предоста­
вени ни от Европейския регистър на групите 
предприятия (EGR). Беше актуализиран и 
допълнен списъкът от единици, за които в 
Бизнес регистъра има информация, че са част 
от многонационални групи предприятия, но 
не се съдържат в предоставения от Евростат 
списък. Данните в изискания формат, както и 
окончателният доклад за свършената работа 
бяха изпратени в Евростат.
ІІІ.4. СТАТИСТИКА НА СЕЛСКОТО И 
ГОРСКОТО СТОПАНСТВО
Статистика на селското, горското и рибното 
стопанство
Разработени бяха годишни данни за 2009 г. 
(предварителни и окончателни) и тримесечни 
за 2010 г. по текущи и съпоставими цени за 
производствената сметка (брутна продукция, 
междинно потребление, неотделими второсте­
пенни неселскостопански дейности и добавена 
стойност) за икономическите дейности селско, 
горско и рибно стопанство за националните 
икономически сметки.
Съгласно Регламент (ЕО) № 138/2004 на 
Европейския парламент и на Съвета бяха раз­
работени и изпратени на Евростат годишни 
данни за сателитните икономически сметки за 
селското стопанство.
Бяха изчислени и изпратени на Евростат 
данни за продукцията в горското стопанство 
за интегрираните икономически сметки горско 
стопанство – околна среда за 2008 година. По 
отношение на попълването на въпросника на 
Евростат беше постигнат напредък, като за 
първи път бяха изпратени данни за периода 
2004 – 2008 г. по показателите, които са от 
компетентността на Изпълнителната агенция 
по горите.
Бяха изчислени и изпратени на Евростат три­
месечни и годишни данни (прогноза) за 2010 г. 
при база 2005 = 100 за индексите на цените на 
производител, на средствата за производство и 
на стоките с инвестиционно предназначение, 
използвани в селското стопанство.
Дейността на Министерството на земе­
делието и храните (МЗХ) по Националната 
статистическа програма през 2010 г. беше 
осъществена от отдел „Агростатистика“ като 
орган на статистиката в съответствие с чл. 2, 
ал. 3 от Закона за статистиката. През 2010 г. 
бяха планирани 16 теми за изследване.
През 2010 г. продължиха по предварително 
изготвен график стартираните през предходната 
година дейности по подготовка и провеждане 
на преброяването на земеделските стопанства 
в Република България през 2010 година, което 
представлява изчерпателно изследване и се 
извършва най-малко веднъж на всеки десет 
години съгласно Регламент (ЕО) № 1166/2008 
на Европейския парламент и на Съвета за 
изследване на структурата на земеделските сто­
панства и съгласно Закона за преброяване на 
земеделските стопанства в Република България 
през 2010 г. (ЗПЗСРБ2010). През април 2010 г. 
се осъществи пробното преброяване с цел про­
верка на инструментариума на преброяването. 
На 1-ви септември съгласно ЗПЗСРБ2010 на те­
риторията на цялата страна започна същинското 
преброяване на земеделските стопанства, които 
отговарят на характеристиките от приложения 
№ 1 и № 2 от същия закон. Преброяването на 
земеделските стопанства приключи на 30.12.2010 
година. Преброяването се извърши от специ­
ално обучени анкетьори чрез статистически 
въпросник, съдържащ над 60 въпроса, отнасящи 
се до използваната земеделска площ, растени­
евъдството, животновъдството и земеделските 
производствени методи на анкетираните сто­
панства. Обучени контрольори проверяват 
попълнените въпросници и подпомагат при не­
обходимост анкетьорите. Органът по статистика 
в МЗХ ще обобщи данните от преброяването, 
получени от 28-те областни дирекции „Земеде­
лие“. Данните за стопанствата ще се използват 
само за целите на статистиката. Министърът 
на земеделието и храните въз основа на обоб­
щените данни ще внесе в Министерския съвет 
доклад за приключване на преброяването и за 
основните резултати от него до 31 декември 
2011 г. Събраната информация ще послужи за 
провеждането на успешна аграрна политика 
на национално ниво. 
Наблюдението за оценка на добива на полето 
и първа прогноза за производството от пшеница 
и ечемик се проведе през юни 2010 г. от специ­
алисти агрономи чрез директно наблюдение на 
терен. Наблюдавани са показателите, участващи 
във формирането на добива и определящи със­
тоянието на културите в момент преди жътва, 
направена е прогноза на производството от 
пшеница и ечемик реколта 2010.
Наблюдението за заетостта и използването 
на територията на България (БАНСИК 2010) 
се реализира през юни и юли 2010 година. 
Получени са данни за площите със селскосто­
панско предназначение, вкл. и за основните 
култури на ниво шест статистически района 
(NUTS2). Методологията на наблюдението